text: Konkurs vendt til hurtig vækst
  26 maj 2011 kl. 11.11
  Tidligere ansatte hos det konkursramte entreprenørfirma Davidsen Partnere A/S i Fredericia har genrejst firmaet under navnet Din Entreprenør Partner A/S.
  Otte ansatte nægtede at blive ofre for konkursen i Davidsen Partnere med over 400 medarbejdere 27. december sidste år. 
  De smøgede ærmerne op og grundlagde deres eget entreprenørfirma.
  - Det var med rystende hænder, husker en af stifterne, Johnny Agersnap.
  I dag har firmaet 44 ansatte, og der blev tid til en reception i det nye hovedkvarter.
  Entreprenør Partner A/S påtager sig alle opgaver inden for entreprenør-virksomhed og ingen opgave er for lille for det nye firma.
  